**MUNICIPIUL CRAIOVA**

**CONSILIUL LOCAL AL MUNICIPIULUI CRAIOVA**

HOTĂRÂREA NR.354

**privind aprobarea procedurii de acordare a scutirii de majorări de întârziere aferente obligaţiilor fiscale principale restante la data de 31.12.2022, datorate de persoanele fizice bugetului local al municipiului Craiova**

Consiliul Local al Municipiului Craiova, întrunit în şedinţa ordinară din data de 27.07.2023;

Având în vedere referatul de aprobare nr.229478/2023, raportul de specialitate nr.231347/2023 întocmit de Direcţia Impozite şi Taxe și raportul de avizare nr.240349/2023 întocmit de Direcția Juridică, Asistență de Specialitate și Contencios Administrativ prin care se propune aprobarea procedurii de acordare a scutirii de majorări de întârziere aferente obligaţiilor fiscale principale restante la data de 31.12.2022, datorate de persoanele fizice bugetului local al municipiului Craiova și avizele nr.35/2023 al Comisiei I-Buget Finanţe, Studii, Prognoze şi Administrarea domeniului şi nr.35/2023 al Comisiei V-Juridică, Administraţie Publică şi Drepturi Cetăţeneşti;

În conformitate cu prevederile art.185 alin.1 lit. b, alin.6 din Legea nr.207/2015 privind Codul de procedură fiscală, cu modificările şi completările ulterioare, art.56, art.120 alin.1, art.121 alin.1 şi 2 şi art.139 alin. 2 din Constituţia României, republicată, art.4 şi art.9 paragraful 3 din Carta Europeană a autonomiei locale, adoptată la Strasbourg la 15 octombrie 1985, ratificată prin Legea nr.199/2017, art.7 alin.2 din Legea nr.287/2009 privind Codul civil, republicată, cu modificările ulterioare, art.20 alin. 1 lit. b din Legea nr.273/2006 privind finanţele publice locale, cu modificările şi completările ulterioare, Legii nr.52/2003 privind transparenţa decizională în administraţia publică, cu completările ulterioare;

În temeiul art.129 alin.2 lit.b, alin.4 lit.c, art.139 alin.3 lit.c, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;

**HOTĂRĂŞTE:**

**Art.1.** Se aprobă procedura de acordare a scutirii de majorări de întârziere aferente obligaţiilor fiscale principale restante la data de 31.12.2022, datorate de persoanele fizice bugetului local al municipiului Craiova, prevăzută în anexa care face parte integrantă din prezenta hotărâre.

**Art.2.** Primarul Municipiului Craiova prin aparatul de specialitate: Serviciul Administraţie Publică Locală și Direcţia Impozite şi Taxe vor aduce la îndeplinire prevederile prezentei hotărâri.

|  |  |
| --- | --- |
|  |  |
| **PREŞEDINTE DE ŞEDINŢĂ, CONTRASEMNEAZĂ,**  **SECRETAR GENERAL,**  **Lucian Costin DINDIRICĂ Nicoleta MIULESCU** |  |
|  |  |
|  |  |

....................